cyanic-selkie/wikianc huggingface dataset:
NM i padling 1973
Noregsmeisterskapen i padling 1973 gjekk føre seg på Jonsvatnet i Trondheim 11. og 12. august.
K1 500 meter
<br style="clear:both;" />
K1 1000 meter
<br style="clear:both;" />
K1 10000 meter
<br style="clear:both;" />
K1 5000 m
<br style="clear:both;" />
Metylen
Metylen er ei toverdig funksjonell gruppe med kjemisk formel. Ho finst i ei rekkje organiske molekyl, slike som propan, metylenjodid og benzylalkohol.
Okrosjka
Okrosjka (russisk skrift окрошка) er ei russisk suppe basert på den fermenterte drikken kvass. Suppa blir servert kald, og inneheld ulike grønsaker (som agurk og lauk), poteter, egg og i nokre høve kjøt, typisk kalv eller pylse. Suppa blir servert kald og er ein typisk sommarrett.
Bor i Småland
Bor er ein svensk tettstad i Värnamo kommun i Jönköpings län i Småland. I 2005 hadde tettstaden 1 333 innbyggjarar.
Johan Rye Holmboe
Johan Henrik Rye Holmboe var ein norsk næringsdrivar og politikar frå Tromsø. Han var stortingsrepresentant for Frisinna Venstre frå 1919 til 1927, provianteringsminister 1920-21 og handelsminister 1923-24.
Holmboe var son til ein grosserar. Han arbeidde i yngre år for faren. I 1882-83 gjekk han i lære på eit forretningskontor i Skottland, og i 1885/86 studerte han fiske-bedrifter på austkysten av Nord-Amerika. Ei tid etter han kom heim til Noreg starta han opp eiga forretning i Tromsø og i 1888 ein tønnefabrikk. Han dreiv også eksporthandel med fisk, og fekk i 1907 bygt ein sildemjøl- og tranfabrikkk. Elles var han frå 1892 direktør for Haalogaland Dampskibsselskap, og frå 1896 for Tromsø Amts Dampskibsselskab.
Lucy Ayoub
Lucy Ayoub er ein israelsk TV-programleiar, skribent og radiovert. Ayoub var ein av programleiarane i Eurovision Song Contest 2019 saman med Assi Azar, Erez Tal og Bar Refaeli.
Bakgrunn
Ayoub vart fødd i Haifa i Israel. Faren er arabisk-kristen, medan mora er ein askenasisk jøde som seinare konverterte til kristendomen.
Ayoub tenestegjorde to år i det israelske forsvaret som flysimulator-instruktør i luftforsvaret. Frå 2016 studerte ho filosofi, økonomi og politikk ved Universitetet i Tel Aviv.
Karriere
I 2016 vart Ayoub kjend i Israel då ho las fleire av dikta sine i ei israelsk slampoesi-tevling. Same året byrja ho å jobba for Israel Broadcasting Authority (IBA) og skreiv manus og laga videoar. I 2017 vart Ayoub programleiar for eit vekentleg kulturprogram på israelsk radio og ho vart samstundes programleiar for kulturprogrammet Culture Club på tv-kanalen Kanal 11.
Ayoub las opp dei israelske jurypoenga i Eurovision Song Contest 2018, noko som fekk mediemerksemd etter at den israelske kulturministeren Miri Regev kritiserte ho for å snakka arabisk under sendinga og utan å nemna Jerusalem.
Adolphe Quetelet
Lambert Adolphe Jacques Quetelet var ein belgisk astronom, matematikar, statistikar og sosiolog.
Han er mest kjend for studiane sine innan statistikk. Quételet nytta til dels sannsynsrekning ved tolkinga av statistiske data, og søkte å tolke det regelmessige i store statistiske materiale med utslag av naturlover, på linje med dei til dømes fysikarane var opptekne av på 1800-talet. Hovudverket hans er Sur l'homme moyen.
Daimler AG
Daimler AG (tidlegare Daimler-Benz AG, DaimlerChrysler AG) er ein tysk bilprodusent med hovudkvarter i Stuttgart. Selskapet er den største lastebilprodusenten og den trettande største bilprodusenten i verda, og har i tillegg store aksjeposter i luftfartsgruppa EADS, teknologi- og bilprodusenten McLaren Group, den japanske lastebilprodusenten Mitsubishi Fuso Truck and Bus Corporation.
Selskapet vart stifta i 1998 då Mercedes-Benz-produsenten Daimler-Benz (1926-1998) fusjonerte med usa-amerikanske Chrysler Corporation. Denne avtalen gjorde at eit nytt selskap vart stifta, kalla DaimlerChrysler. Den 14. mai 2007 annonserte DaimlerChrysler at Chrysler var selt til investeringsgruppa Cerberus Capital Management, og den 4. oktober same år vart eit namnebyte godkjent på ei ekstraordinær generalforsamling. Frå 5. oktober 2007 har selskapet difor hatt namnet Daimler AG.
Selskapet produserer i dag bilar og lastebilar under merkenamna Mercedes-Benz, Maybach, Smart, Freightliner med fleire.
Historie
I 2002 hadde selskapet to uavhengige produktporteføljar, med få teikn på integrasjon. I 2003 vart det hevda av avisa Detroit News at det som vart presentert som ei samanslåing av to likeverdige selskap eigenleg var eit oppkjøp. Påstanden vart forsterka då nye produkt som Chrysler Crossfire (bygd hovudsakleg på Mercedes-delar) og Dodge Sprinter/Freightliner Sprinter (ein omdøypt Mercedes-Benz Sprinter) kom på marknaden.
Fusjonen, som var verd 36 milliardar usa-dollar, var gjenstand for fleire søksmål, mellom anna eit som vart reist av milliardæren og investoren Kirk Kerkorian. Den 7. april 2005 gav dommaren Joseph Farnan Jr. DaimlerChrysler medhald, og Kerkorian tapte søksmålet.
I mai 2007 selde selskapet 80,9 % av aksjane i Chrysler-divisjonen til det usa-amerikanske investeringsselskapet Cerberus. DaimlerChrysler beheldt dei attverande 19,9 % av aksjane.
Merkenamn
DaimlerChrysler sel bilar under ei rekkje merkenamn over heile verda:
Dei sel òg andre produkt under andre merkenamn:
Eigarskap
DaimlerChrysler eigde tidlegare ein stor aksjepost i det japanske selskapet Mitsubishi Motors, i tillegg til eigarskap i bilproduksjonen til koreanske Hyundai. Aksjeposten i Mitsubishi var så stor som 37 %, men vart redusert til 22 % i april 2004 då DaimlerChrysler ikkje deltok i ein emisjon. DaimlerChrysler selde selskapa MTU Friedrichshafen og Detroit Diesel til EQT i 2006.
DaimlerChrysler har i dag eigarskap i desse selskapa:
DaimlerChrysler har selt aksjane sine i følgjande selskap:
Atmosfærisk refraksjon
Atmosfærisk refraksjon er retningsendringa til ein himmellekam på grunn av lysbryting i jordatmosfæren. Himmellekamen verkar høgare på himmelen enn han verkeleg er, men asimut vert ikkje endra. Ei stjerne som er ei senit har null refraksjon. På grunn av refraksjonen vil sola og månen sjå ut som dei er ovale, fordi den nedre randen vert løfta meir enn den øvre. Av same årsak blir dagen forlenga med nokre minutt og områda som har midnattsol strekkjer seg 35 minutt nærmare ekvator, forbi polarsirkelen.
Ein kjende til refraksjonen alt i oldtida, men Tycho Brahe var den første som korrigerte sidan observasjonar for den.
Jugoslavia i Eurovision Song Contest
Jugoslavia debuterte i Eurovision Song Contest i 1961. Landet deltok kvart år fram til det vart oppløyst i 1992, med unntak av 1977 til 1980 og 1985. Bidraga vart valt i den nasjonale finalen, Jugovizija. I 1989 vann Riva med songen «Rock Me».
Jacob Mohn
Jacob Neumann Mohn var ein norsk jurist og statistikar. Han var sekretær ved Det statistiske kontor, forløparen for Statistisk Sentralbyrå, frå 1874, og var ansvarleg for utforminga av fleire viktige lovforslag. Han hadde òg stor tyding for utviklinga av forbrukarsamvirket i Noreg. Han var bror av Emanuel Mohn og Henrik Mohn.
Oppvekst og utdanning
Mohn var tredje born og andre sonen av bergenskjøpmannen Albert Henrik Mohn (1811–1894) og Adelaide (Ida) Augusta Charlotte Neumann (1814–1864). Ho var dotter av Jacob Neumann (1772–1848), biskop i Bergen.
Mohn tok artium ved Bergen Katedralskole i 1855 og vart cand. jur. ved Universitetet i Christiania i 1859. I 1865 budde Mohn i eit hybelhus i Universitetsgaten 1. Året etter gifta han seg med Valeria Paasche (1843–1912), dotter av kjøpmann og borgarrittmeister Mentz Paasche og Catharina Wallem. Mohn og Valeria budde i Pilestrædet 9 og fekk tre døtrer og ein son.
Statistikk og lovar
I 1860-åra var Mohn aktiv i Kristiania Arbeidersamfund, der han arbeidde med Eilert Sundt. Sundt brukte kvantitative metodar ved forsking på sosiale tilhøve og vart viktig for det vidare arbeidet til Mohn.
Frå 1871 var han nestleiar for Det statistiske kontoret, som vart til Det statistiske Centralbureau i 1876. Mohn alternerte i leiarskapen ved kontoret med Anders Nicolai Kiær, slik at dei begge kunne ta langvarige permisjonar for å drive med forskings- og utreiingsprosjekt.
Forbrukarsamvirke
Mohn var ein føregangsmann i forbrukarsamvirket. Han heldt eit foredrag i 1865 om dei engelske konsumforeiningane som danna grunnlaget for norske forbruksforeingane. På initiativa hans vart det i 1870 danna ein fellesforeining for desse samskipnadene.
Noregs Land og Folk
I 1874 vart Mohn engasjert av Stortinget for å skrive eit stort verk som skulle heite Norges Land og Folk. Forslaget hadde vorte framsett året før av stortingsrepresentant Sverdrup, og regjeringa gav oppdraget til sekretær for det statistiske bureau, Jacob Mohn, som året etter kunne leggje fram ei utførleg skisse. Det var eit svært ambisiøst prosjekt som skulle gje detaljerte skildringar av norsk geografi, natur, økonomi og sosiale tilhøve. Verket skulle innehalde store mengder tekst og statistikk. Mohn sette i gang og samla eit enormt faktum- og talmateriale, men prosjektet voks seg større og større utan at han fekk det ut av den førebuande fasen. I tillegg vart han stadig avbroten av andre prosjekt.
Biko av Peter Gabriel
«Biko» er ein protestsong av den engelske musikaren Peter Gabriel frå 1980. Songen er med på det tredje albumet hans, Peter Gabriel (1980) og handlar om Steve Biko, ein kjend svart sørafrikansk anti-apartheid-aktivist.
Bakgrunn
Biko vart arrestert av sørafrikansk politi seint i august 1977. Etter å ha vorte halden i varetekt i fleire dagar vart han forhøyrt i rom 619 i Walmer Street fengsel i Port Elizabeth i Eastern Cape. Under forhøyret blei han mishandla av fleire politifolk, og fekk store hovudskadar. Etterpå vart Biko overført til eit fengsel i Pretoria, der han døydde kort tid etter, den 12. september 1977.
Nyheita om hendinga spreidde seg raskt over heile vera, og blei eit symbol på det sørafrikanske apartheidregimet. Biko si stilling som eit individ som aldri var blitt dømd for noko brotsverk gjorde han til ein kjend martyr for anti-apartheidsaka.
Komposisjon
Gabriel spelar ofte songen på slutten av konsertane sine og oppfordrar publikum til å synge med han, og til slutt er berre trommeslagaren att på scenen. På albumversjonen av songen kan ein høyre den sørafrikanske songen «Senzeni Na?» i kvar ende av songen. Denne vart sungen i gravferda til Biko.
«Biko» vart først gjeven ut som singel i 1980 og nådde då 38. plass på singellista i Storbritannia. Ein konsertversjon, spelt inn i juli 1987 i Blossom Music Center i Cuyahoga Falls i USA, kom ut seinare det året og nådde 49. plassen i Storbritannia. Ein nyinnspelt versjon av songen (igjen av Gabriel) vart nytta til å marknadsføre den biografiske filmen til Richard Attenborough, Cry Freedom om Biko og musikkvideoen (som hovudsakleg bestod av klipp frå filmen) vart mykje spelt på MTV.
«Biko» vart òg spelt i «Evan», den nest siste episoden i første sesongen av den amerikanske fjernsynsserien Miami Vice.
Ei linje frå teksten er «Yehla Moya» som på språket xhosa tyder «kom and».
Andre versjonar
Robert Wyatt gav ut ein versjon av songen i 1984 på EP-en Work In Progress. Simple Minds spelte inn ein versjon i 1989 for albumet Street Fighting Years. Han vart òg spelt av Black 47 og Joan Baez på albumet hennar Recently i 1987 og av Manu Dibango i 1994 på albumet Wakafrika. Steve Van Zandt sa at han vart inspirert av songen til å skrive sin anti-apartheid protestsong «Sun City» i 1985, framført av Artists United Against Apartheid. Organisasjonen Playing for Change spelte inn songen for albumet Songs Around the World. TV on the Radio har òp spelt inn songen. I februar 2010 spelte Paul Simon songen i lag med Peter Gabriel på prosjektet Scratch My Back / I'll Scratch Yours I 1988 skreiv den tyske musikaren Wolfgang Niedecken frå rockebandet BAP tysk tekst til songen.
Alfred
Alfred er eit mannsnamn som kjem frå gammalengelsk, sett saman av  ælf, 'alf, alv' og ræd, 'råd'. Alfred har namnedag i Noreg og Sverige den 3. januar.
Bruken av namnet i Noreg
Namnet var vanleg i Noreg ved førre hundreårsskifte, bruken har sidan gått jamt attende, med ei botnnotering rundt 1980.
I folketeljinga i 1801 var ingen menn manntalsføre med dette namnet, men ei kvinne heitte Alfrid.
I teljinga frå 1900 var det 9 974 personar som hadde namnet, i formene Alfred, Alfreid, Alfrid, Alfried eller Alfryd. Alfryd var òg bruka som kvinnenamn.
I 2007 var det 1 600 som har Alfred til første fornamn.
Deutsche Bundespost
Deutsche Bundespost (DBP, mellom 1947 og 1950: Deutsche Post) var ein statleg organisasjon som hadde ansvaret for post og telefonar i Tyskland mellom 1947 og 1995.
Legend av Poco
Legend er det ellevte studioalbumet til det amerikanske countryrockbandet Poco, gjeve ut i 1978.
Bakgrunn
Etter at ABC Records skrinla det planlagde 13. albumet til Poco, konsertalbumet The Last Roundup i 1977, gjekk dei tre attverande medlemmane i bandet: Rusty Young, Paul Cotton og George Grantham med på å leggje Poco på hylla som plateartist, etter at Timothy B. Schmit slutta. I 1978 valde Young, som var med å skipe Poco i 1968, og Cotton, som hadde vore i Poco sidan 1970, å skipe ein ny duo, og ABC Records gjekk med på å la dei spele inn debutalbumet som Cotton-Young Band. Grantham ønskte å ta seg ein pause. Sjølv om Poco hadde produsert seks studioalbum sjølv og gjeve ut eit konsertalbum mellom 1974 og 1977, valde Cotton og Young å la Cotton-Young Band-innspelingane sommaren 1978 i Crystal Sound Studio i Hollywood bli styrt av Richard Sanford Orshoff. Dei meinte at ein ekstern produsent kunne ta seg av innspelingsprosessen, medan Cotton og Young kunne fokusere på songane sine. Young og Cotton fekk med seg Britons Steve Chapman (trommer) og Charlie Harrison (bass, korvokal) på desse innspelingane.
Då albumet skulle kome ut i november 1978 snudde ABC Records og ønskte at albumet dei hadde spelt inn skulle gjevast ut som eit Poco-album. Så sjølv om Grantham aldri i røynda hadde slutta i Poco, var han brått ute av bandet. Etter ein periode med McGuinn, Clark & Hillman, byrja han å spele som trommeslagar for Ricky Skaggs.
Etter å ha lagt åtte veker på nedre halvdel av Billboard 200-lista i USA, skaut Legend oppover lista i januar 1979, etter at singelen «Crazy Love» vart ein moderat hit som til slutt nådde 17. plassen på Billboard Hot 100. Legend klatra til slutt til 14. plassen i april 1979, og selde til gullplate for 500 000 selde eksemplar.
Legend inneheld òg ein annan topp 20-hit i USA: «Heart of the Night», skriven og sungen av Paul Cotton. «Crazy Love» var blitt skriven og sungen av Rusty Young.
Plateomslaget til Legend vart laga av Phil Hartman, broren til Poco-manageren John Hartmann.
Mottaking
Meldingane om Legend då det kom ut nemnde typisk korleis albumet gjekk lenger bort frå countryrock-stilen sin: The Philadelphia Inquirer meinte at Poco hadde byrja å «leggje vekt på ein særs smakfull poprock, fint utført med sterk vokal og vakre harmoniar.» Stuart Goldman i LA Times var mindre imponert over den nye retninga deira: «Songane på Legend er godt skrivne. Knaggane er sterk og gitarsoloane konsise. Men til slutt vert det uinspirert og andelaust. Borte er dei høgtflygande steelgitarlinjene til Young og den ultratynne røysta til Cotton vert raskt irriterande.»
I meldinga si for Allmusic skreiv Bruce Eder: «Når ein lyttar til deler av dette albumet, får ein kjensla av at med Charlie Harrison (bass, harmonivokal) og Steve Chapman (trommer) i gruppa, endra Poco stilen sin til det Eagles gjekk gjennom då Joe Walsh kom inn, til eit langt meir rocka territorium..» Han kalla «Heart of the Night» «ein av dei betre snogane dei skreiv.»
Musselin
Musselin (frå arabisk mausili, 'frå Mosul') er eit svært tynt vove bomullstekstil som blei frakta til Europa frå byen Mosul i dagens Irak på 1600-talet. Stoffet blei særleg populært som kjolestoff i Frankrike på 1700-talet og byrjinga av 1800-talet. Det har seinare særleg blitt brukt til kjolar og gardin.
Jon Jonsen Hyenes
Hyenes som på folkemunne gjekk undet namnet Skule-Jo, kom opp i ein hard konflikt med sokneprest Jørgen Meier Heffermehl. Krinsen kring Skule-Jo var konservativ, og klaga presten Heffermehl inn for biskopen for måten han skjøtta gjerninga si på. Dei ville heller ikkje ha han som ordførar, og arbeidde aktivt for å hindre at han skulle halde fram som stortingsmann. Ved valmannsvalet i 1850 fekk Skule-Jo 130 røyster, medan Heffermehl berre fekk tre. Heffermehl svor hemn for nederlaget: Han skulda kyrkjesongaren Skule-Jo for dårleg framferd i tenesta, og fekk han avsett i 1850. Bygdefolket vart så arge at lensmannen ei tid var redd for «den offentlige sikkerhed». 50 mann kom ihop og fekk sakførar til å formulere krav om at Heffermehl vart avsett. Presten på si side hemna seg mot aksjonistane ved å nekte dei nattverd og barnedåp, og gjekk i 1851 like godt til motklage på både Skule-Jo og heile prestegjeldet. Heffermehl fekk fri sakførsel av regjeringa, medan Skule-Jo måtte koste saka sjølv. Saka gjekk heilt til Høgsterett. Skule-Jo vart avsett, og vart ruinert ved utpanting. Heffermehl fekk øydelagt si politiske karriere på striden. Anders Lothe har skildra hendinga i boka Striden millom sokneprest Jørgen Meier Heffermehl og Skule-Jo.
Musselin
Langt tidlegare er stoffet kjent frå Bengal, der det kanskje opphavleg blei laga. I Periplus Maris Erythraei frå det første hundreåret e.Kr. er musselin nemnt som ei eksportvare frå Bengal, og i det åttande hundreåret skryt den arabiske handelsmannen Sulaiman i Salsilatu-t Tawarikh av eit svært tynt bomullsstoff frå Bengal som han ikkje har sett maken til andre stader.
Organic Lake
Organic Lake er ein innsjø i Vestfold Hills aust i Antarktis. Han vart danna for 6 000 år då havnivået var høgare og er ein isolert, heller grunn (7,5 m) meromiktisk innsjø, som er nokre få hundre meter i diametr og har ekstremt salt vatn. Han inneheld den høgaste registrerte konsentrasjonen av dimetylsulfid i ein naturleg innsjø.
Tasman Bay
Tasman Bay er ei stor, V-forma bukt i nordenden av Sørøya på New Zealand. Bukta ligg midt på nordkysten på øya, og dannar ei kystlinje på 120 km, og måler 70 km tvers over på det vidaste. Ho er ein arm av Tasmanhavet, og ligg ved det vestlege innløpet til Cooksundet.
Organic Lake
I 2011 vart ein virofag (eit virus som lever på andre virus) oppdaga i Organic Lake. Denne vart namngjeven Organic Lake Virophage. Han er ein parasitt av ein phycodnaviridae, eit stort virus som infiserer algar og høyrer til nukleocytoplasmatiske store DNA-virus.
Tasman Bay
I den vestlege utstrekninga til bukta er landskapet omkring ulendt og tett tilvakse med skog. Separation Point, det vestlegaste punktet i bukta, ligg inne i Abel Tasman National Park og skil Tasman Bay frå den mindre naboen i vest, Golden Bay. Mot aust er terrenget også bratt, med dei vestlege armane av Marlborough Sounds. Øya D'Urville Island ligg nordaust for det austlegaste punktet i bukta. Arrow Rock ligg utanfor kysten ved Nelson. Landskapet mellom desse to områda er meir moderat kupert, og omfattar også kystslettene ved munningen til Waimea River ved det sørlegaste punktet i bukta. Andre elver som munnar ut i sjøen langs kysten i bukta er Riwaka, Motueka og Serpentine Rivers. Den lange, låge øya Rabbit Island ligg nær den sørlege kysten til bukta. Tasman Bay har også den sjeldne steinformasjonen kjend som Boulder Bank.
Den fruktbare jorda langs den midtre delen av kystlinja i bukta, er utstrekt oppdyrka, og kjend for hagebruk og avlingar av eple, kiwifrukt, oliven, druer og humle. Midt i det 20. hundreåret vart det dyrka store mengder tobakk i områda kring Tasman Bay. Det ligg eit tobakkmuseum i Motueka. Denne byen er også den mest folketette delen av nordkysten på Sørøya, og fleire busetnadar og byen Nelson ligg alle nær stranda. Mellom desse byane er Motueka, Riwaka og Richmond.
Kvass
Kvass er ein fermentert brøddrikk som er utbreidd i Aust-Europa og Sentral-Asia. Han blir typisk laga av tørt rugbrød. Kvass har ein låg alkoholprosent (0,05-1,44 %), og blir vanlegvis ikkje rekna som ein alkoholdrikk.
Drikken er utbreidd i Russland, Kviterussland, Ukraina, Polen og Baltikum og i tidlegare sovjetrepublikkar som Armenia, Aserbajdsjan, Georgia, Kasakhstan og Usbekistan. Han er også kjend i kinesiske grenseområde til Russland, som Harbin og Xinjiang. I områda der kvass er populært blir ofte seld på gata frå kioskar eller bilar.
«Kvas» eller «kvass» er eit utbreidd namn på drikken, og kjem frå gammalkyrkjeslavisk квасъ frå protoslavisk *kvasъ ('syra', 'fermentert drikk') og opphavleg frå protoindoeuropeisk kwat. Det russiske og kviterussiske namnet er квас, kvas, latvisk kvass, ukrainsk квас/хлібний квас/сирівець, kvas/khlibny kvas/syrivets, polsk kwas chlebowy (kvass av brød) og kinesisk 格瓦斯/克瓦斯, géwǎsī/kèwǎsī. På litauisk heiter derimot drikken gira, som tyder 'drikk', og på latvisk dzira. På estisk heiter han kali.
Ein har drukke kvass sidan mellomalderen eller lengre. Han kan liknast med andre gjæra korndrikkar, til dømes øl bryggja på bygg i Det gamle Egypt, hirseøl frå mange delar av Afrika, risvinar frå Asia eller chicha frå Amerika som kan lagast av mais eller maniok.
Hovudingrediensen i kvass er brød laga av rug, bygg eller kveite. I heimelaga variantar bruker ein ofte rugbrødbitar som er bakt eller steikt til dei er tørre, sukker eller frukt (som eple eller rosiner) og gjær eller zakvaska-kultur. Drikken kan også smaksetjast med frukt, bær, bjørkesevje eller urter som mynte.
Kommersielle variantar, særleg billigvariantar, kan lagast på liknande måtar som leskedrikkar med sukker, maltekstrakt, smakstilsetningar og vatn med kolsyre. Dyrare typar blir ofte laga av bryggjeri på tradisjonelle måtar.
Kvass blir også brukt som ingrediens i fleire matretter, som dei russiske suppene okrosjka, botvinja og tjurja.
Galleri
<Gallery> 1931. Продавец напитков.jpg|Kvasseljar i Moskva i 1931. Kvass being sold in the streets of Kaliningrad.jpg|Kvasseljar i Kaliningrad (tidleg på 1990-talet) Kiev 1965 - drinking Kwas in the street.jpg|Kvassal i Kiev i 1965. Kvass tractor 2008 G1.jpg|Kvasstraktor i Vinnytsia i Ukraina (2008) Enesay sold on street.jpg|Kvassprodukt til sals i Bisjkek. </Gallery>
Xenolitt
Xenolitt er ein inneslutting av ein eldre bergart i ein vulkansk bergart. Om det er tett med framande innesluttingar kan bergarten stundom kallast ein eruptivbreksje. På grunn av varmepåverknden vil ein xenolitt vanlegvis vere kraftig omforma. Han kan ha smelta langs kantane, ha reagert kjemisk med lavaen, eller vorte omforma til hornfels.
McClintock Point
McClintock Point er eit nes ved nordsida av innløpet til Explorers Cove i New Harbour i McMurdo Sound på Scott Coast i Victoria Land. Det vart namngjeve av Advisory Committee on Antarctic Names (US-ACAN) (1997) etter James B. McClintock, biologiprofessor ved University of Alabama, Birmingham, som studerte botnfauna i McMurdo Sound vest for Ross Island og langs kysten frå Granite Harbour til Cape Chocolate.
Moss Lake
Moss Lake er den sørlegaste innsjøen i Paternoster Valley på Signy Island. Han fekk dette namnet av UK Antarctic Place-Names Committee (UK-APC) fordi eit tjukt moselag dekkjer dei djupare delane av innsjøen.
Crème brûlée
Tillaging
Ein lager crème brûlée ved å koka opp fløyte (og eventuelt mjølk) og blanda med vanilje og eventuelt sukker før ein piskar inn eggeplomma. Puddingen blir typisk laga i eldfaste porsjonsskåler eller koppar. Desse blir steikte i omn på nokså låg varme, gjerne i vassbad, og avkjølt. Til slutt «brenn» ein sukker oppå. Dette kan gjerast i ein grill, med gassbrennar eller flambering.
Historie
Den eldste kjende omtalen av retten er i François Massialot si kokebok frå 1691. Det franske namnet blei brukt i den engelske omsetjing av denne boka, men 1731-utgåva av Massialot si Cuisinier roial et bourgeois brukte namnet «crème anglaise» ('engelsk krem') på same oppskrifta. På 1700-talet var desserten kjend som «burnt cream» på engelsk.
Bakgrunnsstoff
Oppskrifter
Under the Gun av Poco
Under the Gun er det tolvte studioalbumet til det amerikanske countryrockbandet Poco, utgjeve i juli 1980. Under the Gun var oppfølgjarne til det kommersielle gjennombrotet til Poco, Legend.
Fredrik Midtsjø
Fredrik Midtsjø ({{fødd|11. august|1993|Midtsjø}, Fredrik}}) er ein norsk fotballspelar frå Stjørdal som sidan 2017 gjer teneste i den nederlandske fotball klubben AZ Alkmaar. Han er midtbanespelar, deltok 2016-21 i 11 av Noregs landskampar.
Borggård i Östergötland
Borggård er ein svensk tettstad i Finspångs kommun i Östergötlands län i Östergötland. I 2005 hadde tettstaden 252 innbyggjarar.
Under the Gun av Poco
Bakgrunn
Legend var komen ut i november 1978 på ABC Records like før selskapet vart kjøpt opp av MCA. I eit intervju i juni 2013 med SoundPress.net Radio Network, fortalte Paul Cotton at MCA kravde at Poco skulle prøvespele før dei fekk lov å spele inn for MCA.
Tittelsporet vart gjeve ut på singel, men nådde berre 48. plassen på Billboard Hot 100. Ein annan Paul Cotton-song, «Midnight Rain», gjorde det dårlegare og nådde berre 74. plassen. Dermed selde heller ikkje albumet like godt som Legend.
Akvamarin
Akvamarin er ein edelstein av beryll med sjøgrøn til blå farge.
Den blå fargen i steinen kjem av Fe2+
Den største akvamarinen som er funnen var i Marambaia i Minas Gerais i Brasil i 1910. Han vog over 110 kg og var 48,5 cm lang og 42 cm i diameter. I Noreg er det førekomstar på Hurum og i Iveland.
Borensberg
Borensberg er ein svensk tettstad i Motala kommun i Östergötlands län i Östergötland. I 2005 hadde tettstaden 2 712 innbyggjarar.
Pål André Helland
Pål André Helland er ein norsk fotballspelar frå Kyrksæterøra som sidan 2021 er aktiv for Lillestrøm Sportsklubb. Han er kantspelar, best kjend for sine sesongar som Rosenborg-spelar. Perioden juni 2015-oktober 2016 deltok han i 6 av Noregs landskampar.
Borensberg
Borensberg ligg cirka 15 kilometer aust for Motala ved Göta kanal, nær innsjøen Boren. Borensberg er ein industristad der det mellom anna blir produsert plastprodukt. Eit eldre namn på Borensberg er Husbyfjöl.
Kjersti Bronken Senderud
Kjersti Bronken Senderud er ein norsk forfattar.
Borensberg
Både Motala ström og Göta kanal går gjennom staden og begge munnar ut i innsjøen Boren, som Borensberg ligg ved. I Borensberg låg Sveriges Urmakareförbunds Skola der ein utdanna urmakerar. No er skulen seld og ombygd til leilegheiter.
Kjersti Bronken Senderud
Ho debuterte i 1997 med diktsamlinga Fremdeles og har sidan gjeve ut seks diktsamlinga til og to prosabøker. I 2011 gav ho saman med Henning Eidem og Susanna Calvert ut albumet Ingusti der ho framfører tekstar som i hovudsak er henta frå boka Himmelen er en samling. Ho er utdanna i butho-dans og har nytta seg av uttrykksforma ved framføring av tekstane sine.
Borensberg
I 2007 feiret Borensberg 700-årsjubileum.
Kjersti Bronken Senderud
Senderud er busett på Løten.
Magisk kvadrat
Eit magisk kvadrat er eit kvadrat som er inndelt i mindre kvadrat, der kvadrat er forsynt med eit tal på ein slik måte at summen av tala i dei horisontale rekkjene er lik summen av dei vertikale og dessutan lik summen av tala i diagonalane. Magiske kvadrat skriv seg frå India. Dei har vore rekna som eit slag talisman.
Mount Faith
Mount Faith er eit massivt fjell i Antarktis som ligg 9 nautiske mil nord for Mount Hope. Det har ei høgd opp mot 2,650 moh. frå nordenden av Eternity Range nord i Palmer Land. Fjellet vart oppdaga frå lufta og vart namngjeve av Lincoln Ellsworth i løpet av flyturen hans 21. og 23. november 1935, og vart kartlagt av John Riddoch Rymill frå British Graham Land Expedition i november 1936. Det vart så fotografert frå lufta av U.S. Antarctic Service i september 1940, og Ronne antarktiske forskingsekspedisjon i desember 1947. Fjellet er eit av tre store fjell i Eternity Range som Ellsworth gav namn etter Tru, håp og kjærleik (engelsk Faith, Hope and Charity).
Kvindemuseet i Danmark
Frå «kvinnemuseum» til «allkjønnsmuseum»
I 2016 fekk Kvindemuseet i Danmark nytt og utvida ansvarsområde. Då muset vart skipa, låg kvinnekultur og -historie for det meste utanfor fokus og var underkommunisert, og museet satsa på å samle inn viktig dokumentasjon for kvardagslivet for kvinner og deira aktive medverknad i samfunnsutviklinga. Men i 2016 vart relasjonen mellom kjønna sett på som så mykje endra, mellom anna som fylgje av at rolla og funksjonen til menn òg hadde endra seg markant, at Kvindemuseet i Danmark frå no av skulle ta for seg kulturhistoria til kjønna og involvere alle på tvers av kjønn. Innsamling av gjenstandar, oppbygginga av utstillingar og andre aktivitetar vart innretta etter dette. Museet sett soleis søkjeljoset på kjønnas soge i fortid og notid, inklusive endringane i vilkåra og relasjonane til kjønna over tid, og ulikskapen i livsvilkår på tvers av kjønn, seksuell orientering, androgynitet og etnisitet. Men namnet på museet skal framleis vere Kvindemuseet i Danmark.
Den nye permanente utstillinga frå våren 2017 handlar difor om spørsmåla: «Hvad betyder køn i vores samfund? Hvorfor leger jeg med biler og ikke dukker? Hvad betyder det at være transkønnet? Hvad er normalt? Hvad er ’hen’? Hvordan har jeg det med min krop? Hvad er ligestilling? Har vi ligestilling? Hvad betyder det egentlig, om jeg er født som dreng – eller om jeg er født som pige? HAR DET BETYDNING?»
Museumsbygningen
Kvindemuseet i Danmark har frå 1984 disponert ein bygning på Domkirkepladsen 5 som i 1857 vart bygd som rådhuset i Aarhus. Samlingane vart skipa i 1982, men den fyrste utstillinga vart ikkje opna før på hausten 1984, etter at museet hadde fått til disposisjon bygningen, som er freda.
Borgstena
Borgstena er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 398 innbyggjarar.
Oppdal prestegard
På tunet står m.a. tre freda hus: Den såkalla «Raulåna» er truleg frå 1675 (årstalet på vindfløya), men er bygd om seinare. Over ein inngang står årstalet 1747 og vitnar om ei istandsetjing i forkant av ei kongevitjing. Også forpaktarbustaden og stabburet er freda. Dagens prestebustad vart oppført etter at kommunen tok over i 1899.
Det var eit branntilløp på prestegarden i 2008.
The Elder Scrolls V: Skyrim
Spelet vart utvikla ved hjelp av Creation Engine, ein spelemotor bygd spesielt for spelet. Skyrim er ikkje ein direkte oppfølgjar til tidlegare Elder Scrolls-spill, men medan utviklinga gjekk for seg vart det sett på som ein spirituell oppfylgjar til Oblivion og Fallout 3. Skyrim fekk god kritikk og tilbakemelding, der spesielt karakterutviklingssystemet fekk ros i forhold til tidlegare Elder Scrolls-spel. Det vart òg sett på som eit av dei beste spela gjennom tidene. Kritikk vart mellom anna retta mot spelet sitt robot-aktige combat-system. Skyrim selde over 7 million eksemplar den fyrste veka etter utgivinga, og selde over 20 million eksemplar på tvers av alle tre plattformene.
Ed Mann
Ed Mann er ein USA-amerikansk musikar som er mest kjend som perkusjonist i bandet til Frank Zappa frå 1977 til 1988, og han spelte på over 30 album av Zappa, inkludert studio- og konsertopptak. Mann har òg gjeve ut fleire soloalbum som bandleiar og komponist.
Karriere
Mann danna eit band med Tommy Mars i midten av 1973. Mot slutten av året studerte han med John Bergamo ved CalArts. I 1977 spurte Frank Zappa Bergamo om å legge på nokre ekstra lydspor på Zappa In New York og Bergamo tilrådde Mann.
Nokre månader seinare fortalte Ruth Underwood Mann at Zappa såg seg om etter ein ekstra klaverspelar. Då Ed ringde for å tilrå Tommy Mars(«ved midnatt, det einaste tidspunktet det var mogeleg å nå Frank på telefon»), inviterte Frank han heim til seg. Mann gjekk heim til han, der Terry Bozzio, Patrick O'Hearn og Adrian Belew jamma i lag med Zappa. Kl 02 på natta var Mann med i bandet.
Ein kan høyre Mann spelte gong på J21-albumet Yellow Mind:Blue Mind.
Mann er medlem av The Band From Utopia. I 2008 turnerte Ed Mann med Project Object og spelte med Agent Moosehead på New York Harvest Festival and Freedom Rally.
Diskografi med Zappa
Ein kan sjå Mann spele i Zappa-filmane Baby Snakes, Dub Room Special & Video From Hell.
Ponte Buggianese
Ponte Buggianese er ein by i provinsen Pistoia i regionen Toscana i Italia med om lag 8 000 innbyggjarar.
Mount Fell
Mount Fell er eit fjell 8 nautiske mil vest for Mount Hemmingsen nord i Werner Mountains i Palmer Land i Antarktis. Det vart kartlagd av US Geological Survey frå landmålingar og flyfoto tekne av U.S. Navy, 1961–67, og vart namngjeven av Advisory Committee on Antarctic Names etter Jack W. Fell, ein biolog på «Eastwind» langs Den antarktiske halvøya i 1965–66 season.
Nabovinklar
Nabovinklar er to vinklar som har eitt bein felles og same toppunkt. Dei utgjer til saman 180º og er dimed supplementvinklar.
Borghamn
Borghamn er ein svensk tettstad i Vadstena kommun i Östergötlands län i Östergötland. I 2005 hadde tettstaden 227 innbyggjarar. Borghamn ligg ved breidda av Vättern cirka 14 kilometer sørvest for Vadstena, på austsida av Vättern.
Chavezbreen
Chavezbreen er ein isbre kring 10 nautiske mil lang som flyt sør frå Canisteo Peninsula ut i Cranton Bay. Han vart namngjeven av Advisory Committee on Antarctic Names etter Pat Chavez i US Geological Survey (USGS), medleiaren for USGS-laget som kompilerte 1 5 000 000-skala Advanced Very High Resolution Radiometer-kart over Antarktis i 1990-åra.
Mazdak Shafieian
Mazdak Shafieian er ein norsk lyrikar.
Han debuterte i 2006 med diktsamlinga Dyregravsmørke.
Shafieian har studert ved Universitetet i Bergen og han tok årskurset ved Skrivekunstakademiet i Hordaland i 2004/05. Han sit i redaksjonen til tidsskriftet Vinduet og er redaktør for skriftserien Au petit garage.
Han er busett i Oslo.
Nostoc Lake
Nostoc Lake er ein innsjø som ligg 2 km sørvest for Mount Provender vest i Shackletonkjeda. Han vart først kartlagt i 1957 under Commonwealth Trans-Antarctic Expedition og gjeven det generiske namnet etter ferskvassalgar som veks i innsjøen.
Havkongroar
Havkongroar eller havedderkoppar (Pycnogonida) er ein klasse i underrekkja Chelicerata. Havkongroar har stutte og tynne framkroppar som oftast har fire ledd. Det fyrste leddet er snabelforma med munnen i spissen, fire punktaugo på oversida og to par munnføter på undersida. På kvart av kroppsledda er det eit par bein med åtte til ni ledd, og vanlegvis er desse lange og tynne. Enkelte djupvasssartar kan måla opptil 50 cm mellom beinspissane. Hannen ber egga feste til tynne og ledda «eggberarar» på det fyrste kroppsleddet. Bakkroppen er berre eit lite vedheng utan lemer. Havkongroar har ingen andedrettsorgan. Meltekanalen deira sender ut greiner i lemene. Hjarta er sekkforma og ligg langs ryggsida.
Havkongroar er trege dyr som krabbar omkring på botnen. Dei lever mellom anna av å suga ut av hydroidar og sjøroser. Kring 600 artar lever frå tidevassbeltet ned til 3000–4000 m. I Noreg er det kjent kring 30 artar.
Cape North i Victoria Land
Cape North er ei stor klippe på vestsida av Nielsenfjorden på nordkysten av Victoria Land. Toppen av kippa er snødekt og stig opp til kring 500 moh. Sjølv om det ikkje er det nordlegaste neset i området, er det lett gjenkjenneleg og visstnok dette neset som vart oppdaga av kaptein James Clark Ross i 1841 og gjeve namnet Cape North. På eit kart av Ross er Cape North synt som det nordlegaste neset vest for Cape Hooker.
Moutonnee Lake
Moutonnee Lake er ein subglasial innsjø som ligg i Moutonnee Valley ved George VI-isen, 7 km sør for Ablation Point på austkysten av Aleksanderøya i Antarktis. Innsjøen får store ismassar tilført frå den nærliggande George VI-isen i George VI Sound, slik at det ikkje er mogeleg med liv i innsjøen. Etter limnologiske studiar av British Antarctic Survey (BAS) frå 1971, fekk han dette namnet av UK Antarctic Place-Names Committee (UK-APC) etter at det vart funne rundsva ved breidda. Innsjøen har noko tilknyting til Ablation Lake og Hodgson Lakesidan alle ligg ved George VI-isen og tar imot store ismassar, som fyller heile innsjøen. Desse innsjøane ligg alle på austkysten av Aleksanderøya på vestsida av [[Palmer Land.
Refraktor
Ein refraktor eller linseteleskop er ein astronomisk kikkert der eit bilete som vert danna av ei linse eller eit linsesystem, objektivet, vert sett gjennom ei linse eller eit system av linser, okularet, eller blir oppteken på ei fotografisk plate.
Den største refraktoren i verda, som vart teken i bruk 1897, finst på Yerkes-observatoriet i Wisconsin i USA. Diameteren til objektivet er 1,02 m. Den nest største, teken i bruk i 1888, finst på Lick-observatoriet i California. Diameteren til objektivet er 0,91 meter.
Bulburbreen
Bulburbreen er ein isbre sør og sentralt på Thurston Island. Han flyt sør langs vestsida av Boker Rocks ut i O'Dowd Cove. Han vart namngjeven av Advisory Committee on Antarctic Names etter E.R. Bulbur, ein fotograf i den austlege gruppa under U.S. Navy Operasjon Highjump, som tok flyfoto av Thurston Island og nærliggande kyststrok, 1946–47.
Uto-aztekiske språk
Uto-aztekiske språk er ein amerikansk indiansk språkfamilie. Han er ein av dei største (både i geografisk utbreiing og mengd språk) språkfamiliane i Amerika. Språk i denne familien finn ein frå Great Basin i det vestlege USA (Oregon, Idaho, Utah, California, Nevada, Arizona) og ned til Mexico. Delstaten Utah har fått namnet sitt frå det uto-aztekiske ute-folket. Klassisk nahuatl, som var aztekarane sitt språk, og moderne nahuatl høyrer til språkfamilen.
Klassifisering
Dei uto-aztekiske språka vert vanlegvis delt inn i to hovudgrupper: nordlege og sørlege. Denne inndelinga er ikkje akseptert av alle lingvistar; nokon reknar anten frå sju til ni hovudgrupper, medan andre deler inn den nordlege gruppa i fire uavhengige grupper, noko som saman med den sørlege gjev fem hovudgrupper.
I tillegg til språka på lista, er det fleire titals utdøydde uto-aztekiske språk med liten eller ingen dokumentasjon.
Sørleg uto-aztekisk
† = utdøytt
Careybreen
Careybreen er ein isbre på austsida av Miller Peak i sørenden av Sentinel Range i Ellsworth Mountains, som flyt søraust til Minnesotabreen. Han vart kartlagt av US Geological Survey frå landmålingar og frå flyfoto tekne av U.S. Navy i 1957–59, og vart namngjeven av Advisory Committee on Antarctic Names etter løytnant David W. Carey, pilot i U.S. Navy-skvadron VX-6, som omkom då eit P2V Neptune-fly styrta ved McMurdo Sound i oktober 1956.
Anders Konradsen
Anders Ågnes Konradsen er ein norsk fotballspelar frå Innstranda i Bodø kommune. Han spelte for Bodø/Glimt i tida 2007-10, og er frå 2022 tilbake i Glimt-troppa. Konradsen, som er midtbanespelar, er særleg kjend for sine sju sesongar som Rosenborg-spelar. Perioden november 2012 til juni 2015 deltok han i 8 av Noregs landskampar, skåra eitt mål.
Cookebreen
Cookebreen er ein isbre kring 6 nautiske mil lang som flyt nord frå nordenden av Fletcher Peninsula. Han vart namngjeven av Advisory Committee on Antarctic Names etter Kirsten Cooke Healey i US Geological Survey (USGS), som var spesialist på datagrafikk frå midten av 1990-åra og framover for USGS-prosjekt som komplierte satelittbiletekart over brear i Antarktis.
Marble Point
Marble Point i Antarktis, er eit klipperikt nes på kysten av Victoria Land. USA driv ein stasjon p åneset. Utposten vert nytta som drivstoffstasjon for helikopter som vert nytta til operasjonar i det indre av kontinentet, som i McMurdo Dry Valleys. Om vêret er godt nok kan helikoptera fly inn og ut av stasjonen 24 timar i døgnet om sommaren.
Utvikling
Stoppestaden ved Marble Point ligg ved ei smal stripe land mellom Wilson forlandsbre og havet, kring 80 km frå McMurdo-basen. Militære styrkar frå USA bygde leieren på vestsida av McMurdo Sound i 1956 i samband med det komande Det internasjonale geofysiske året 1957-58 (IGY).
Førebuinga for IGY omfattar bygginga av flystripa ved Marble Point. Eit VX-6 Otter-fly vart det første flyet som landa på jord (og ikkje is elelr snø) ved Marble Point i 1957. EIt fly av typen de Havilland Canada DHC-3 Otter kræsja då det skulle ta av frå Marble Point 4. januar 1959 og to menn mista livet. Flyet var ein del av Operasjon Deep Freeze IV. Marble Point er bemanna om sommaren med ein stasjonssjef, ein kokk og ein person som fyller drivstoff på helikoptera. 14 menneske kan overnatte på stasjonen.
Stasjonen har òg ein automatisert vêrstasjon.
United States Antarctic Program (USAP) utførte opprydding ved stasjonen i 1989-1990 og 1990-1991. Det er kjend at det har vore utslepp av drivstoff i området. Så seint som i 2001 var meir enn 40 år gamle utslepp framleis synlege. I dag vert alt avfall ved stasjonen samla inn og transportert til McMurdo-basen.
Kjelder
''
Basra
Basra (arabisk البصرة, al-Baṣrah) er ein by i Irak i Shatt al-Arab mellom Kuwait og Iran. I 2012 hadde byen kring 1,5 millionar innbyggjarar. Basra er den viktigaste hamnebyen i Irak, sjølv om han ikkje har ei djupvasshamn, som Umm Qasr har.
Byen er ein del av den historiske staden Sumer, ein av hamnebyane som Sinbad sjøfararen vitja. Han spelte ei viktig rolle i tidleg islamsk historie og vart bygt i 636 evt. Basra er ofte ein av dei varmaste byane i Irak, og om sommaren går temperaturen ofte over 50 °C. I april 2017 anerkjende det irakiske parlamentet Basra som det økonomiske senteret i Irak.
Namnesoge
Byen har hatt mange namn gjennom historia, der Basrah er det vanlegaste. På arabisk tyder baṣrah «vaktaren», som kan kome av at byen starta som ein arabisk militærbase mot sassanidane. Somme hevdar at namnet kjem frå det persiske Bas-rah, som tyder «der mange stiar møtest». Andre har hevda at namnet kjem frå det arameiske ordet basratha, som tyder «staden med hyttene, busetnad».
Oldtida
Den noverande byen vart grunnlagd i 636 som ein leir og garnison for arabarar frå armeane til Rashid-kalifen Umar eit par kilometer sør for dagens by, der ein tell framleis markerer staden. Den muslimske kommandanten Utbah ibn Ghazwan slo styrkane til Sasanideriket der og reiste leiren sin over ein gammal, persisk busetnad kalla Vaheštābād Ardašīr, som vart øydelagd av arabarane. Namnet Al-Basrah, som på arabisk tyder «oversyn» eller «sjåaren av alt», kom av rolla som militærbase mot Sasanideriket. Men andre kjelder meiner namnet kom frå det persiske ordet Bas-rāh eller Bassorāh som tyder «der mange vegar møtest».
I 639 grunnla Umar denne leiren som ein by med fem bydelar, og utpeikte Abu Musa al-Ash'ari som den første guvernøren. Abu Musa leia erobringa av Khuzestan frå 639 til 642 og fekk ordre av Umar om å støtte Uthman ibn Abu al-ʿAs, som då kjempa mot Iran frå ein ny, meir austleg miṣr i Tawwaj. I 650 omorganiserte Rasidun-kalifen Uthman den persiske grensa, og sette ʿAbdullah ibn Amir inn som guvernør i Basra, og sette den sørlege militære greina under Basra sin kontroll. Ibn Amir leia styrkane sine til ein endeleg siger over Yazdegerd III, den sassanidiske kongen av kongar.
I 656 vart Uthman myrda og Ali vart utpeikt som kalif. Ali sette først inn Uthman ibn Hanif som guvernør i Basra, som vart etterfølgd av ʿAbdullah ibn ʿAbbas. Desse mennene heldt byen for Ali fram til han døydde i 661.
Torvmosar
Torvmosar (Sphagnum) eller kvitmosar er ei planteslekt sett saman av kring 200 artar. Talet varierer frå kjelde til kjelde. Nokre hevder at det finst kring 150 artar, medan andre hevder at det finst opp mot 350 artar. I Noreg finst det ca. 40-50 artar. Unnateke fire artar finst alle kjende europeiske torvmoseartar i Noreg, og Trøndelag er kjent for å ha den største artsrikdomen av torvmosar i heile verda. Det veks også sjeldne artar i Reindalen på Svalbard.
Basra
Oldtida
Sufjanidane heldt Basra fram til Yazid I døydde i 683. Den første guvernøren til sufjanidane varUmayyad ʿAbdullah, ein vidgjeten militærleiar, som kravde truskap og skattar frå Karballah. I 664 erstatta Muʿawiyah I han med Ziyad ibn Abi Sufyan, ofte kalla «ibn Abihi» («son av far sin»), som vart frykta for det drakoniske styret sitt. Då Ziyad døydde i 673 vart sonen ʿUbaydullah ibn Ziyad guvernør. I 680 gav Yazid I ordre til ʿUbaydullah om å halde orden i Kufa som ein reaksjon på populariteten til Hussein ibn Ali som var barnebarnet til profeten Muhammed. ʿUbaydullah tok over kontrollen av Kufa. Hussein sende syskenbarnet sitt som ambassadør til folket folket i Kufa, men ʿUbaydullah avretta syskenbarnet i frykt for eit opprør. ʿUbaydullah samla ein hær på tusenvis av soldatar og kjempa mot dei kring 70 mennene Hussein hadde hos seg på ein stad kalla Karbala nær Kufa. ʿUbaydullah sigra og Hussein og følgjarane hans vart drepne. Hovuda deira vart sende til Yazid som bevis.
Finley Heights
Finley Heights er nokre ulendte kysthøgder med ei høgd opp mot 1070 moh mellom munningen av Binghambreen og Lurabeebreen, på austkysten av Palmer Land i Antarktis. Dei vart oppdaga av sir Hubert Wilkins på ein flytur den 20. desember 1928. Han rekna høgdene til å vere øyar utanfor Den antarktiske halvøya og kalla dei «Finley Island» etter John H. Finley of The New York Times, som då var president i American Geographical Society. Etter å ha sett flyfoto tekne av Lincoln Ellsworth i 1935 og foreløpige rappoartar frå British Graham Land Expedition (BGLE), 1934–37, førte til at W.L.G. Joerg tolka det som at dei høyrte til fastlandet. BGLE stadesta dette i rapportane sine etter ekspeidsjonen var over på grunnlag av ein hundesledetur frå East Base i 1940 av medlemmar frå U.S. Antarctic Service.
Torvmosar
Torvmosar (Sphagnales) er ein orden i klassa bladmosar. I torvmosefamilien (Sphagnaceae) finst det berre ei slekt (Sphagnum).
Torvmosar har ikkje røter slik som karplantane. Dei tek opp alt dei treng av vatn og næringsstoff gjennom overflata. Plantane sitt svampliknande vev har evna til å absorbere store mengder vatn (opptil 20 gongar vekta av den turre mosen), og om lag 90 % av torvmosen si vekt er derfor gjerne vatn. Torvmosane er raude, brune, grøne eller gulaktige i fargen og veks i tette tuer eller tepper med 5-30 cm høge skot. Kvar plante er sett saman av ein stilk med korte sideskot i fem rekker. Dei dannar stendig nye celler i toppen og døyr nedantil, og av dette vert det danna torv.
Basra
Oldtida
Abd al-Malik ibn Marwan atterobra Basra i 691, og Basra vart verande lojal til guvernøren hans al-Hajjaj under mytteriet til Ibn Ashʿath (699–702). Men Basra støtta opprøret til Yazid ibn al-Muhallab mot Yazid II i 720-åra. I 740-åra fall Basra til as-Saffah av abbasidane.
Torvmosar
Torvmosar finst over store delar av verda, men spesielt rikeleg i den tempererte boreale sona. Dei høyrer til dei vanlegaste moseartane på myrar og er også vanlege som botnvegetasjon i fuktige skogstrok. Dei veks helst i område med lite næring, der dei kan konkurrere ut andre plantar.
Basra
Oldtida
I tida under abbasidane vart Basra eit intellektuelt senter og var heimbyen til den arabiske polyhistoren Ibn al-Haytham, den arabiske forfattarkjempa al-Jahiz, og Sufi-mystikaren Rabia Basri. Zanj-opprøret til jordbruksslavane i låglandet påverka området. I 871 plyndra Zanj Basra. I 923 invaderte den ekstremistiske, islamske sekta karmatane Basra og øydela byen. Frå 945 til 1055 styrte eit Buyid-dynasti Bagdad og det meste av Irak. Abu al Qasim al-Baridis, som framleis kontrollerte Basra og Wasit, vart slått og landområda deira vart overteken av buyidane i 947. Adud al-Dawla og sønene hans Diya' al-Dawla og Samsam al-Dawla var Buyide-herskarar i Basra i 970- til 990-åra.
Sanad al-Dawla al-Habashi var guvernør i Basra og bygde eit bibliotek på 15 000 bøker.